Diari Oficial de la Generalitat Valenciana


Sumari del DOGV 6545, del 17-06-2011 (2011/6942)

RESOLUCIÓ de 9 de juny de 2011, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica el pressupost de determinats programes de la convocatòria d'ajudes dirigida als instituts tecnològics de la Xarxa IMPIVA per al període 2011-2015, aprovada per la Resolució d'11 de gener de 2011, del president de l'IMPIVA (DOCV núm. 6441, de 19 de gener de 2011).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6545

Data del DOGV
:   17-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6942


Data del document
:   09-06-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de juny de 2011, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica el pressupost de determinats programes de la convocatòria d'ajudes dirigida als instituts tecnològics de la Xarxa IMPIVA per al període 2011-2015, aprovada per la Resolució d'11 de gener de 2011, del president de l'IMPIVA (DOCV núm. 6441, de 19 de gener de 2011). [2011/6942]  
Per la Resolució d'11 de gener de 2011, del president de l'IMPIVA, es convocaren les ajudes dirigides als instituts tecnològics de la Xarxa IMPIVA per al període 2011-2015. La dotació pressupostària inicial per a l'exercici 2011 corresponent a cada un dels programes era la següent:  
- Programa de Projectes en Col·laboració: 6.393.323 €  
- Programa de Desenvolupament Estratègic: 01.941.072 €  
- Programa d'Infraestructures per al Desenvolupament Estratègic: 1.000.000 €  
- Programa d'Unitats Estratègiques de Cooperació: 1.065.553 €   
- Programa d'Activitats per a la Millora de la Competitivitat: 4.262.215 €.  
Vista la proposta continguda en l'acta de la comissió encarregada d'elevar a la presidència de l'IMPIVA proposta d'adjudicació d'ajudes de determinats programes dirigits als instituts tecnològics de la Xarxa IMPIVA, reunida el 8 de juny de 2011, en la qual a fi d'adequar els pressupostos dels distints programes a les necessitats reals de les sol·licituds presentades es proposa modificar l'import de la dotació corresponent a algun d'estos mitjançant l'increment del pressupost del Programa de Projectes en Col·laboració en 4.799.724,13 € procedents del Programa de Desenvolupament Estratègic (4.142.624,13 €) i del Programa d'Infraestructures per al Desenvolupament Estratègic (657.100 €), i l'increment del pressupost del Programa de Desenvolupament Estratègic en 408.034,98 € procedents del Programa d'Activitats per a la Millora de la Competitivitat.   
En virtut del que s'ha establit en la disposició final de la Resolució d'11 de gener de 2011, del president de l'IMPIVA, per la qual es convoquen les ajudes dirigides als instituts tecnològics de la Xarxa IMPIVA per al període 2011-2015 (DOCV núm. 6441, de 19 de gener de 2011), en la qual es faculta el director general de l'IMPIVA per al desenvolupament, l'eficàcia i l'execució de la convocatòria, així com per a la modificació, en especial pel que fa a terminis de presentació de sol·licituds i de justificació, criteris d'avaluació i delimitació del pressupost dels programes per a cada exercici, resolc modificar la dotació pressupostària corresponent a l'exercici 2011 de determinats programes de l'esmentada convocatòria, que queda establida de la manera següent:   
- Programa de Projectes en Col·laboració: 79.919.437,13 €  
- Programa de Desenvolupament Estratègic: 92.647.641,85 €  
- Programa d'Infraestructures per al Desenvolupament Estratègic: 342.900 €  
- Programa d'Unitats Estratègiques de Cooperació: 1.065.553 €   
- Programa d'Activitats per a la Millora de la Competitivitat: 3.854.180,02 €.  
La present resolució entrarà en vigor el dia de hui.  
  
València, 9 de juny de 2011.- El director general de l'IMPIVA: Daniel Moragues Tortosa.